Reën vir Wes-Kaap voorspelFoto: Pixabay Goeie reën word oor die volgende dae vir die Wes-Kaap voorspel. Só blyk dit uit die langtermyn-voorspelling van die Noorweegse weerdiens. Komende Woensdag word meer as 30 mm vir die Paarl voorspel, terwyl daar van Vrydag tot Saterdag na verwagting sowat 70 mm sal uitsak. Dié verwagte reën sal met ligte tot matige wind gepaardgaan, aldus die voorspelling, hoewel die temperature aan die kouerige kant sal wees. Heelwat minder reën word egter vir Worcester voorspel. Kaapstad kan Woensdag minder as 10 mm wagte wees, terwyl sowat 23 mm Vrydag verwag kan word. Stellenbosch kan Woensdag sowat 25 mm verwag, en van Vrydag tot Saterdag sowat 60 mm. Die bolope van die Eersterivier wat deur Stellenbosch vloei is met ’n tonnel aan die Theewaterskloofdam verbind.